रांचीः झारखंड में हुए विधानसभा उपचुनावों में भी बीजेपी को भारी झटका लगा है. दो विधानसभा के लिए हुए उपचुनाव में बीजेपी गठबंधन के प्रत्याशियों को हार मिली है, जबकि झारखंड मुक्ति मोर्चा (जेएमएम) ने दोनों जगहों पर जीत हासिल की है. जहां सिल्ली सीट पर जेएमएम उम्मीदवार सीमा देवी ने ऑल झारखंड स्टूडेंट्स यूनियन (आजसू) के सुदेश महतो को 13510 वोटों से हराया, वहीं गोमिया में जेएमएम की बबिता देवी ने आजसू के ही लंबोदर महतो को एक नजदीकी मुकाबले में 1344 मतों से मात दी.